464.19 REGOLAMENTI LI JAGĦMLU ORDNIJIET PERMANENTI GĦALL-KUNSILL MEDIKU L-AVVIŻ LEGALI 375 tal-2009, kif emendat bl-Avviż Legali 426 tal-2012. L-AVVIŻ LEGALI 375 tal-2009, kif emendat bl-Avviż Legali 426 tal-2012. 1. Titolu. It-titolu ta’ dawn ir-regolamenti hu Regolamenti li jagħmlu Ordnijiet Permanenti għall-Kunsill Mediku. Tifsir. 2. F’dawn l-Ordnijiet Permanenti, kemm-il darba l-kuntest tal-kliem ma jurix xort’oħra- "l-Att " tfisser l-Att dwar il-Professjonijiet tas-Saħħa; Kap. 464. Kap. 464. " il-Kunsill " tfisser il-Kunsill Mediku mwaqqaf bl-artikolu 9 tal-Att; "liċenza " tfisser li ċenza biex tiġi eżerċita ta l-professjoni ta’ tabib jew kirurgudentali; " il-Ministru " tfisser il-Ministru responsabbli għas-saħħa; "tabib" tfisser persuna li teżerċita l-professjoni ta’ tabib jew kirurgudentali; " Stat Membru " tfisser stat membru tal-Unjoni Ewropea, stat fiż-Żona Ekonomika Ewropea, l-Iżvizzera jew kull stat ieħor hekk kif jista’ jordna l-Ministru. 3. Notamenti. Ir-Reġistratur għandu jżomm notamenti li juru l-isem ta’ kull membru tal-Kunsill, id-data tan-nomini jew elezzjoni tiegħu, l-awtorità jew il-professjoni li minnha ġienominat jew elett, id-disposizzjoni tal-liġi li taħtha huwa jkun ġie elett jew nominat, iż-żmien ta’ kariga tiegħu u d-data ta’ meta irtira, irriżenja jew miet. 4. Vakanzi. L.S.464.04 Mar-riżenja, il-mewt jew meta jagħlaq iż-żmien tal-kariga tal-membri maħturin, il-President għandu jara li avviż ta’ dan jintbagħat lill-awtorità interessata. Fil-każ ta’ membri eletti, il-President għandu jara li ssir elezzjoni kif hemm fid-disposizzjonijiet tar-Regolamenti dwar l-Elezzjonijiet tal-Kunsill Mediku. 5. Laqgħat. Il-Kunsill għandu jagħmel laqgħat kull xahar kif speċifikat fil-paragrafu 14 tal-Ewwel Skeda li tinsab mal-Att. Laqgħat oħra tal-Kunsill jistgħu jissejħu f’kull żmien b’ordni tal-President u jistgħu jissejħu wkoll fuq talba bil-miktub i ffirmata minn mhux anqas minn tlieta mill-membri u indirizzata lill-President, li għandu jsejjaħ dik il-laqgħa għeluq sebat ijiem minn meta jirċievi dik it-talba. 6. Il-laqgħat kollha tal-Kunsill għandhom jissejħu mir-Reġistratur, b’avviż indirizzat lil kull membru, li jintbagħat bl-idejn, bil-posta jew permezz ta’ e-mail. 7. Ħin u post tal-laqgħat. L-avviż għandu juri l-ħin u l-post tal-laqgħa u l-iskop tagħha, sew jekk għal xogħol ġenerali sew jekk għal xi xogħol speċjali li jissemma fih. 8. Aġenda. Ir-Reġistratur għandu jibgħat kopja tal-aġenda lil kull membru mhux anqas minn ħamest ijiem qabel il-ġurnata tal-laqgħa, ħlief f’xi każ ta’ urġenza speċjali, li jiġi deċiż mill-President, meta avviż ta’ jumejn ikun biżżejjed. 9. Avviż ta’ mozzjonijiet. Kull avviż ta’ mozzjoni li jidħol fl-aġenda għal laqgħa għandu jiġi riċevut mir-Reġistratur mill-anqas tmientijiem utili qabel. 10. Deċiżjonijiet. Id-deċiżjoni tal-Kunsill tkun b’maġġoranza ta’ voti. 11. Ordni ta’ xogħol. L-ordni tax-xogħol f’kull laqgħa regolari jkun dan li ġej: (a) (i) il-qari, emendar, konferma u firma mill-President jew miċ-Chairma nelett mill-laqgħa, kif jista’ jkun u l-każ, tal-minuti tal-aħħar laqgħa; (ii) xogħol li joħroġ mill-minuti; (b) korrispondenza; (ċ) xogħol li kien ġie aġġornat; (d) rapporti ta’ kumitati; (e) mozzjonijiet avżati fl-aġenda. 12. Varjazzjoni ta’ ordni ta’ xogħol. L-ordni regolari tax-xogħol jista’ jiġi varjat jew sospiż f’kull laqgħa b’vot ta’ żewġ terzi tal-membri preżenti. 13. Sospensjoni ta’ ordni ta’ xogħol. Ħlief bil-permess tal-membri kollha preżenti, ebda membru ma għandu jintroduċi għal diskussjoni f’xi laqgħa xi suġġett li ma jkunx imniżżel fl-aġenda ta’ dik il-laqgħa. 14. Mozzjonijiet, eċċ. Kull mozzjoni jew emenda għandha ssir bil-miktub u għandha tkun proposta u sekondata qabel ma tibda tiġi diskussa. L-emendi kollha formali għandhom jiġu formulati b’mod li jistgħu jinqraw bħala mozzjonijiet indipendenti. 15. Mozzjoni ta’ emenda rtirata. Ebda mozzjoni ta’ emenda ma tista’ tiġi rtirata wara li tkun ġiet moqrija jekk mhux bil-permess tal-Kunsill. 16. Min jissekonda mozzjoni jew emenda jista’ jirriżerva d-diskors tiegħu għal kull żmien tad-diskussjoni; iżda min jipproponi biss għandu d-dritt għal tweġiba finali. 17. Mozzjoni ta’ emenda. Jekk tiġi proposta emenda ta’ mozzjoni, ma tista’ titressaq ebda emenda li jkollha x’taqsam direttament mal-emenda li tkun qegħda tiġi diskussa. 18. Kif jiġu deċiżi mozzjonijiet ta’ emenda. L-emenda għandu l-ewwel jittieħed votdwarha; u, jekk ma tiġix approvata, tista’ titressaq emenda oħra, u din għandha tiġi deċiża bl-istess mod bħall-ewwel emenda; u jibqa’ jsir hekk, sakemm ma tiġi proposta ebda emenda oħra. 19. Mozzjoni oriġinali. Jekk ma tiġi approvata ebda emenda, għandu wara dan jittieħed vot fuq il-mozzjoni oriġinali. 20. Mozzjoni ta’ emenda ssir sostantiva. Jekk emenda t għaddi, għandha wara dan titqies bħala mozzjoni sostantiva u trattata, dwar emendi oħra u d-dritt ta’ diskussjoni fuqha bi tweġiba, u fl-aspetti l-oħra kollha, bħala mozzjoni oriġinali. 21. Proposti fuq mozzjoni taħt diskussjoni. Meta tkun qegħda tiġi diskussamozzjoni, ma għandha tiġi riċevuta ebda proposta oħra, jekk ma tkunx waħda minn dawn li ġejjin: (i) emenda, jiġifieri, "Illi l-mozzjoni tiġi emendata kif ġej..............."; (ii) il-mozzjoni għall-posponiment, jiġifieri, "Illi l-kunsiderazzjoni tal-mozzjoni tiġi posposta"; (iii) l-aġġornament tad-diskussjoni, jiġifieri, "Illi d-diskussjoni fuq il-mozzjoni tiġi issa aġġornata"; (iv) l-aġġornament tal-Kunsill, jiġifieri, "Illi l-Kunsill issa jaġġorna"; (v) l-għeluq tad-diskussjoni, jiġifieri, "Illi l-Kunsill issa jgħaddi għall-votazzjoni fuq il-mozzjoni"; (vi) il-mozzjoni biex id-diskussjoni tgħaddi għal ħaġ’oħra, jiġifieri, "Illi l-Kunsill, minflok ma jkompli jittratta l-mozzjoni, jgħaddi għall-oġġett li jmiss". 22. Proposti fuq mozzjoni ta’ emenda li tkun qegħda tiġi diskussa. Meta emenda tkun qegħda tiġi diskussa, ma għandha tiġi riċevuta ebda proposta oħra jekk ma tkunx waħda minn dawn li ġejjin: (i) l-aġġornament tad-diskussjoni fuq l-emenda, jiġifieri, "Illi d-diskussjoni fuq l-emenda tiġi issaaġġornata"; (ii) l-aġġornament tal-Kunsill, jiġifieri, "Illi l-Kunsill issa jaġġorna"; (iii) l-għeluq tad-diskussjoni fuq l-emenda, jiġifieri, "Illi l-Kunsill issa jgħaddi għall-votazzjoni fuq l-emenda"; (iv) il-mozzjoni preġudizzjali biex id-diskussjoni tgħaddi għal ħaġ’oħra, jiġifieri, "Illi l-Kunsill, minflok ma jkompli jittratta l-emenda, jerġa’ jibda d-diskussjoni fuq il-mozzjoni proposta oriġinarjament". 23. Proposta biex taġġorna diskussjoni. Il-proposta għall-posponiment tista’ tispeċifika data għall-kunsiderazzjoni oħra tal-kwistjoni, jew tintbgħat sinedie. 24. Xogħol sussegwenti u mozzjoni aġġornata. Jekk il-proposta għall-posponiment tad-diskussjoni tgħaddi, il-Kunsill għandu jgħaddi għall-oġġett li jmiss fl-aġenda, u d-diskussjoni għandha terġa’ tibda fil-laqgħa ordinarja tal-Kunsill li jkun imiss. Min jipproponi l-aġġornament ikollu, hekk kif terġa’ tibda d-diskussjoni, id-dritt li jitkellem l-ewwel. 25. T mexxija ta’ xogħol mhux oppost. Meta ssir u tiġi sekondata l-proposta għall-aġġornament tal-Kunsill, il-President ikun jista’ qabel ma jqegħdha għall-vot, jieħu l-opinjoni tal-Kunsill dwar jekk dan ikunx ser ikompli, qabel ma jieqaf, bix-xogħol li fuqu m’hemmx oppożizzjoni. 26. Għeluq tal-laqgħa. Il-proposta għall-għeluq għandha ssir u tiġi sekondata mingħajr diskussjoni, u għandha, sakemm il-President ma jordnax xort’oħra, issir minnufih. Jekk il-proposta tgħaddi, il-mozzjoni jew l-emenda li tkun qegħda tiġi diskussjoni għandha tgħaddi għall-vot tal-Kunsill minnufih. 27. Proposta għall-mistoqsija ta’ qabel. Il-proposta għall-mistoqsija ta’ qabel għandha ssir u tiġi sekondata mingħajr diskussjoni, u għandha ssir minnufih. Jekk il-proposta tgħaddi, il-mozzjoni jew l-emenda li ssir dwarha għandha titneħħa mill-aġenda. 28. Votazzjoni. Il-proposta għandha tiġi deċiża b’wiri tal-idejn sakemm ma tintalabx votazzjoni sigrieta minn xi membru. Il-vot għandu jitniżżel fil-minuti. 29. Taħsir ta’ deċiżjonijiet tal-Kunsill. Ma tista’ tiġi proposta ebda mozzjoni biex tiġi rtirata xi deċiżjoni tal-Kunsill qabel ma jgħaddu sitt xhur mid-data tad-deċiżjoni involuta sakemm ma jkunx il-Kunsill li jiddeċidi unanimament xort’oħra. 30. Minuti. Il-proċeduri kollha tal-Kunsill għandhom jitniż/lu f’forma ta’ minuta u jiġu legati perjodikament; u l-ismijiet tal-membri preżenti f’kull laqgħa għandhom jitniż/lu fil-minuti. 31. Il-minuti ta’ kull laqgħa għandu jkollhom dawk il-mozzjonijiet u emendi li jkunu ġew proposti u approvati jew miċħuda, bl-ismijiet ta’ min ikun ippropona u ta’ min ikun issekonda, iżda mingħajr il-kummenti jew l-osservazzjonijiet tal-membri. 32. Konferma tal-minuti. Il-President jew iċ-chairma nelett mil-laqgħa, skond il-każ, għandu jikkonferma bil-firma tiegħu l-minuti li jsiru tal-laqgħa. 33. Ebda mozzjoni jew diskussjoni ma għandha ssir fuq il-minuti ħlief dwar l-eżattezza tagħhom, u kull kwistjoni dwar l-eżattezza tagħhom għandha titqajjem b’mozzjoni. Jekk ma titqajjem ebda kwistjoni bħal din, jew jekk din titqajjem minnufih wara li tkun ġiet deċiża, il-President jew iċ-chairma nelett mil-laqgħa, skond il-każ, għandu jiddikjara li l-minuti jkunu ġew konfermati. 34. Kumitati. (1) Il-Kunsill jista’ jaħtar hekk kif jidhirlu meħtieġ kumitati speċjali u kumitati permanenti biex jagħmlu rakkomandazzjonijiet lill-Kunsill dwar il-ħwejjeġ mibgħuta lilhom mill-Kunsill. Dawk il-kumitati għandhom jagħmlu r-rakkomandazzjonijiet tagħhom bil-miktub lill-President tal-Kunsill u jagħtu r-raġunijiet għar-rakkomandazzjonijiet tagħhom. (2) Kull kumitat speċjali jew kumitat permanenti bħal dak jista’ jinkludi fost il-membri tiegħu persuni li jkollhom konoxxenza speċjalizzata f’materji speċjali u li ma jkunux membri tal-Kunsill; iżda, madankollu, iċ-chairman ta’ dak il-kumitat għandu jkun dejjem membru tal-Kunsill. (3) Il-Kunsill jista’ jwaqqaf kumitati oħra kif hemm fl-artikolu 10) tal-Att. 35. Il-proċeduri għandhom jitqiesu bħala sigrieti. Ħlief għal pro?edimenti dixxiplinari, il-proċeduri kollha tal-Kunsill u tal-kumitati tagħhom għandhom jitqiesu li huma sigrieti. Il-Kunsill jista’, madankollu, joħroġ dikjarazzjonijiet u direttivi kif jidhirlu xieraq minn żmien għal żmien. 36. Rikonoxximent ta’ sptar. (1) Mingħajr preġudizzju għall-provisoma l-artikolu 11(1)(a) tal-Att, meta jkun qiegħed jirrikonoxxi xi sptar ieħor il-Kunsill għandu jqis il-pajjiż fejn ikun jinsab l-isptar u l-livell ta’ superviżjoni u l-istruttura ta’ taħriġ li dak l-isptar ikun joffri. (2) Mingħajr preġudizzju għad-dispożizzjonijiet tal-artikolu 11(1) tal-Att- (a) meta jkun qiegħed jistabbilixxi t-twettiq tal-ħtieġa ta’ applikant li jkun qeda d-dmirijiet ta’ house officer fisptar tal-gvern, il-Kunsill għandu jqis biss il-kompletar b’suċċess tal-Foundation Programme Malta għal tobba ta’ grad inferjuri; u (b) meta jkun qiegħed jirrikonoxxi sptar ieħor, il-Kunsill għandu jqis il-pajjiż fejn ikun jinsab l-isptar, il-livell ta’ superviżjoni u l-istruttura ta’ taħriġ li dak l-isptar ikun joffri. 37. Tabib li jkun qiegħed iżur flimkien ma’ kap ta’ stat. Mingħajr preġudizzju għall-artikolu 7(2) tal-Att, il-Kunsill għandu jqis li tabib li jkun qiegħed iżur flimkien ma’ xi dinjitarju barrani jkollu ċerta pożizzjoni, u għaldaqstant jitħalla jeżerċita f’Malta sakemm ikollu d-dokumenti meħtieġa li għandu jippreżenta u sakemm jiġu sodisfatti dispożizzjonijiet oħra tal-Att, li kellu dak it-tabib jibda jeżerċita l-professjoni tiegħu f’Malta. 38. Għamla tar-reġistri. Kull reġistru għandu jkollu l-għamla murija fl-Ewwel Skeda u għandu jkun fih dwar kull persuna l-partikolaritajiet imsemmija f’dik l-Iskeda. 39. Formula li biha ssir applikazzjoni. Applikazzjoni għar-reġistrazzjoni f’wieħed mir-reġistri għandha ssir li r-reġistratur kif hemm fil-formula murija fit-Tieni Skeda u għandhom jinthemżu magħha d-dokumenti kollha meħtie[a. Id-deċiżjonijiet dwar l-applikazzjonijiet għandhom jittieħdu fi żmien tliet xhur mid-data meta jiġu riċevuti d-dokumenti kollha fil-bidu u kull dokument ieħor li jintalab wara. Jekk dokument mitlub jonqos milli jiġi ppreżentat fi żmien erba’ ġimgħat minn meta jintalab, dik l-applikazzjoni titqies bħala waħda nulla u tkun trid terġa’ ssir applikazzjoni mill-ġdid. 40. (1) Ir-Reġistratur għandu jqiegħed quddiem il-Kunsill l-applikazzjonijiet kollha għal reġistrazzjoni. (2) Ir-Reġistratur, meta jiġi ordnat biex jagħmel hekk mill-Kunsill, għandu jniżżel il-parti kolaritajiet tal-persuna aċċettata għar-reġistrazzjoni fit-taqsima rilevanti tar-reġistru. 41. Ċertifikat ta’ reġistrazzjoni. Meta xi persuna li jkollha dritt tiġi reġistrata f’xi wieħed mir-reġistri jkollha isimha u l-parti kolaritajiet tagħha mniż/lin fir-reġistru, din għandha tingħata ċertifikat ta’ reġistrazzjoni skond il-formula murija fit-Tielet Skeda. 42. Kull eżerċitant reġistrat ikun marbut li jinnotifika lir-Reġistratur mingħajr ebda dewmien b’kull bidla li tolqot in-notament dwar u mniżżel f’xi wieħed mir-reġistri. 43. Tibdil fir-reġistri. Bla ħsara għad-disposizzjonijiet tal-ordni permanenti 42, meta eżerċita nt reġistrat japplika kif hemm fil-formola fir-Raba’ Skeda, lir-Reġistratur biex jagħmel xi tibdil fl-isem reġistrat tiegħu jew fl-indirizz reġistrat tiegħu, jew biex xikwalifika li huwa jkollu titniżżel fir-reġistru minflok jew b’żjieda mal-kwalifika li tkun ġamniż/la, il-Kunsill għandu, meta jkun sodisfat tilli l-ħtiġiet kollha ta’ dawn l-Ordnijiet Permanenti jkunu ġew imħarsa, jara li titniżżel fir-re?istru t-tibdila jew iż-żjiedahekk notifikata. 44. Ħ tiġiet għal bdil ta’ isem reġistrat. Eżerċita nt reġistrat, li japplika biex ikollu tibdil fl-isem reġistrat tiegħu, għandu jipproduċi, biex isostni l-applikazzjoni tiegħu, dawk iċ-ċertifikati jew prova oħra dokumentarja li l-Kunsill jidhirlu meħtie [a. 45. Ċertifikat li juri t-tibdil fl-isem fir-reġistru, kif hemm fil-formula murija fir-Raba’ Skeda, għandu jinħareġ meta jitniżżel fir-reġistru notament tat-tibdil fl-isem tal-eżerċitant. 46. Reġistrazzjonijiet temporanji. Iċ-ċertifikat tar-reġistrazzjoni temporanja għandu jkun kif hemm fil-formula murija fis-Sitt Skeda. 47. Pubblikazzjoni ta’ reġistri. Ir-Reġistratur għandu jżomm kopja stampata ta’ kull wieħed mir-reġistri kif ikunu fit-30 ta’ Ġunju u fil-31 ta’ Diċembru ta’ kull sena. 48. Ittri ta’ kull sena mir-Reġistratur. Bla ħsara għal ordnijiet li jista’ jagħti l-Kunsill, għandhom jintbagħtu ittri mir-Reġistratur, mill-anqas darba fis-sena, lill-persuni kollha li isimhom ikun jidher fir-reġistri, biex dawk ir-reġistri jkunu jistgħu jinżammu korretti. 49. Tneħħija ta’ isem fuq talba ta’ eżerċitant. (1) Jekk eżerċitant reġistrat japplika lill-Kunsill biex ismu jitneħħa minn xi wieħed mir-reġistri, l-applikazzjoni għandha tkun fil-forma ta’ dikjarazzjoni ffirmata minn u li tispeċifika r-raġuni jew raġunijiet li l-applikazzjoni tkun saret minħabba fihom u li tkun tgħid jekk l-applikant: (a) ikunx qiegħed f’dak il-waqt jiġi investigat kif hemm stipulatf fit-Taqsima VII tal-Att, (b) ikunx qiegħed f’dak il-waqt jiġi investigat kriminalment bil-għan li titneħħiluxi kwalifika li huwa jkollu, jew (ċ) ikollux f’dak il-waqt xi dejn mal-Kunsill. (2) L-applikazzjoni għandha tiġi kkunsidrata mill-Kunsill, li jista’, jekk jidhirlu xieraq, jaġġorna l-kunsiderazzjoni tiegħu għal data oħra, u jista’ jeħtieġ lill-applikant li jagħti aktar tagħrif jew jispjega aħjar sew bil-miktub, sew bil-fommu personalment quddiem il-Kunsill. (3) (a) Wara li tiġi kkunsidrata l-applikazzjoni, il-Kunsill jista’, jekk jidhirlu li jkun hekk xieraq, b’riżoluzzjoni li ssir mill-President mis-sedja, jordna lir-Reġistratur i ħassar, u r-Reġistratur għandu malli dan iseħħ, għandu jħassar, l-isem tal-applikant mir-reġistru. (b) Għandu jiġi avżat ukoll il-President ta’ Malta biex jirtira l-liċenza. (4) Id-deċiżjoni tal-Kunsill li jitħassar l-isem għandha minnufih tiġi notifikata minnufih mir-Reġistratur lill-applikant b’ittra indirizzata fl-indirizz reġistrat tiegħu jew dak l-aħħar magħruf. 50. Tqegħid mill-ġdid ta’ ismijiet fuq talba ta’ eżerċitant. Meta l-isem ta’ professjonist fil-kura medika jkun tħassar mir-reġistru, il-Kunsill rilevanti jista’, jekk ikun jidhirlu li jkun hekk xieraq, f’kull waqt jew wara li ssirlu talba għaldaqstant mill-persuna involuta jew xort’oħra minn jeddu, jordnali ismu għandu jerġa’ jitniżżel fir-reġistru adatt: Iżda t-talba biex isem jerġa’ jitniżżel fir-reġistru adatt m’għandhiex issir lill-Kunsill rilevanti- (a) qabel ma jgħaddu ħdax-il xahar mid-data tat-tħassir, jew (b) fi żmien ħdax-il xahar wara li tkun saret dik it-talba. 51. Siġill. (1) Il-Kunsill ikollu siġill ta’ forma tonda bl-immaġini ta’ San Luqamdawwar b’iskrizzjoni. (2) Is-siġill għandu jinżamm taħt il-kustodja tar-Reġistratur. 52. Awtorizzazzjoni u skop ta’ twaħħil tas-siġill. (1) Ir-Reġistratur, jew kull uffiċjal ieħor tal-Kunsill awtorizzat bil-miktub mill-President tal-Kunsill, ikun awtorizzat li japplika s-siġill fuq iċ-ċertifikati kollha ta’ reġistrazzjoni u fuq kull kummissjoni formali maħruġa mill-Kunsill. (2) Salv dak hawn qabel imsemmi, is-siġill għandu jitwaħħal biss b’ordni jew taħt l-awtorità tal-Kunsill. (3) Kull ordni għat-twaħħil ta’ siġill għandu jsemmi l-iskop tal-użu tiegħu u għandu jitniżżel fil-minuti tal-Kunsill. 53. Spejjeż għall-ivvjaġġar eċċ., għal konferenzi barra minn Malta. (1) Il-President tal-Kunsill Mediku u kull membru ieħor li ma jkunx uffiċjal pubbliku kif stipulat fil-Kostituzzjoni jkollu jedd għal spejjeż għall-ivvjaġġar ta’ Klassi A meta jkun qiegħed jivvjaġġa għall-fini li jattendi għal xi konferenza. (2) Dawk il-persuni li jkunu uffiċjali pubbliċi jkollhom jedd għal dawk il-kundizzjonijiet u spejjeż bħal ma jistgħu minn żmien għal żmien jiġu stabbiliti għall-uffiċjali pubbliċi. (3) Għall-finijiet ta’ dan ir-regolament, "konferenza" tinkludi kungressi, laqgħat ta’ esperti u simposja organizzati minn korpi internazzjonali jew nazzjonali.